CELEX: 52005HB0008
Language: da
Date: 2005-04-07 00:00:00
Title: Den Europæiske Centralbanks henstilling af 7. april 2005 til Rådet for Den Europæiske Union om eksterne revisorer for Nationale Bank van België/Banque Nationale de Belgique (ECB/2005/8)

15.4.2005   
            
            
               DA
            
            
               Den Europæiske Unions Tidende
            
            
               C 91/5
            
         
      DEN EUROPÆISKE CENTRALBANKS HENSTILLING
   
   af 7. april 2005
   til Rådet for Den Europæiske Union om eksterne revisorer for Nationale Bank van België/Banque Nationale de Belgique
   (ECB/2005/8)
   (2005/C 91/05)
   STYRELSESRÅDET FOR DEN EUROPÆISKE CENTRALBANK HAR —
   under henvisning til statutten for Det Europæiske System af Centralbanker og Den Europæiske Centralbank, særlig artikel 27.1, og
   ud fra følgende betragtninger:
   
               (1)
            
            
               Regnskaberne for Den Europæiske Centralbank (ECB) og for Eurosystemets nationale centralbanker revideres af uafhængige eksterne revisorer, der indstilles af ECB's Styrelsesråd og godkendes af Rådet for Den Europæiske Union.
            
         
               (2)
            
            
               Mandatet for de hidtige eksterne revisorer for Nationale Bank van België/Banque Nationale de Belgique (i det følgende benævnt »NBB/BNB«) er udløbet og vil ikke blive fornyet. Det er derfor nødvendigt at udnævne eksterne revisorer fra regnskabsåret 2005.
            
         
               (3)
            
            
               The NBB/BNB har valgt Ernst & Young Bedrijfsrevisoren/Réviseurs d'Entreprises som dens nye eksterne revisorer, i overensstemmelse med med bankens regler om offentlige udbud, og efter ECB's opfattelse opfylder de valgte revisorer de nødvendige betingelser for udnævnelsen.
            
         
               (4)
            
            
               Varigheden af de eksterne revisorers mandat er tre år, med mulighed for forlængelse én gang —
            
         VEDTAGET FØLGENDE HENSTILLING:
   Det henstilles, at Ernst & Young Bedrijfsrevisoren/Réviseurs d'Entreprises udnævnes som eksterne revisorer for NBB/BNB fra regnskabsåret 2005 for et tidsrum af tre år, og med mulighed for forlængelse én gang.
   
      Udfærdiget i Frankfurt am Main den 7. april 2005.
      
         Jean-Claude TRICHET
         
         
            Formand for ECB